《五日追忆往岁客途一首》
明代·黄省曾

去年端午长淮道，今年端午家乡好。异国谁开角黍杯，香楼竞折菖蒲草。

五色□盘续命文，千金宝饰女如云。追思作客胡为尔，绿树黄鹂不忍闻。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。